|  |  |
| --- | --- |
| **MODUL 1.****ZAMJENA ZUPČASTOG REMENA****FORD ESCORT 1.4 i****SREDNJA STRUKOVNA ŠKOLA VELIKA GORICA** ***AUTOMEHANIČAR - AUTOMEHATRONIČAR***  | **Trajanje modula 1.** **15 minuta** |
|  **Cilj:: Utvrditi pravilno izvođenje po radnim operacijama – postupnost u radu, pravilna upotreba alata, zaštitne opreme, točnost izvođenja zahvata i organizacija radnog mjesta** |
| **IZVOĐENJE RADNOG ZADATKA - MODULA 1.** |
| **Opasnosti pri izvođenju modula 1. : opasnost od udaraca, nagnječenja, ogrebotina i posjekotina.** **Osobna zaštitna sredstva: radno odijelo, zaštitne cipele.** |
| **Redni broj** | **Što radim?** | **Čime i kako raditi ?****.** | **Zašto ?** |
| **1** | **2** | **3** | **4** |
| **1.** | **PRIPREMA ALATA I PRIBORA ZA RAD** | **Račna, nastavak, nasadni ključ 10, 13, 19, krpa, odvijač** | **Skraćuje se vrijeme demontaže i montaže ako je sav alat pripremljen** |
| **2.** | **DEMONTAŽA GORNJEG POKLOPCA ZUPČASTOG REMENA** | **Odviti vijke račnom i nasadnim ključem 10 koji drže gornji poklopac zupčastog remena, zatim rukama skinuti gornji poklopac zupčastog remena.** | **Demontaža omogućava pristup zupčastom remenu.** |
| **3.** | **DOVOĐENJE MOTORA U MEHANIČKU FAZU** | **Postaviti motor u mehaničku fazu, račnom i nasadnim ključem 19 okretanjem u smjeru vrtnje motora dok se oznake ne poklope.** | **Dovođenje motora u mehaničku fazu omogućit će točno ugađanje****nakon izvršene montaže.** |
| **4.** | **DEMONTAŽA REMENICE KOLJENASTOG VRATILA**  | **Račnom i nasadnim ključem 19 odviti vijak remenice koljenastog vratila te rukama ukloniti remenicu koljenastog vratila.** | **Omogućava nam daljnju demontažu donjeg poklopca motora** |
| **5.** | **DEMONTAŽA DONJEG POKLOPCA ZUPČASTOG REMENA** | **Račnom i nasadnim ključem 10 odviti vijke donjeg poklopca zupčastog remena te rukama skinuti poklopac zupčastog remena.** | **Omogućava nam daljnju demontažu zupčastog remena** |
| **6.** | **DEMONTAŽA ZUPČASTOG REMENA** | **Račnom, nastavkom i nasadnim ključem 13 popustiti vijke zatezača zupčastog remena, prstima pomaknuti zatezač u lijevu stranu da se može skinuti zupčasti remen.** | **Omogućava nam demontažu glave motora** |
| **7.** | **MONTAŽA I ZATEZANJE ZUPČASTOG REMENA** | **Montirati zupčasti remen od zupčanika koljenastog vratila prema zupčaniku bregaste osovine nasuprot zatezača zupčastog remena pazeći da remen bude zategnut, zatim odvijačem napeti zatezač zupčastog remena prema pravilima struke, račnom i nasadnim ključem 13 zategnuti vijke zatezača zupčastog remena**  | **Montaža i zatezanje zupčastog remena omogućuje nam daljnju montažu donjeg poklopca zupčastog remena** |
| **8.** | **MONTAŽA DONJEG POKLOPCA ZUPČASTOG REMENA**  | **Postaviti donji poklopac zupčastog remena, račnom i nasadnim ključem 10 zategnuti vijke donjeg poklopca zupčastog remena.** | **Omogućava nam montažu remenice koljenastog vratila** |
| **9.** | **MONTAŽA REMENICE KOLJENASTOG VRATILA** | **Postaviti remenicu koljenastog vratila, račnom i nasadnim ključem 19 zategnuti vijak remenice koljenastog vratila.** | **Omogućava nam kontrolu mehaničke faze motora** |
| **10.** | **KONTROLA MEHANIČKE FAZE MOTORA** | **Provjera mehaničke faze motora okretanjem račne i nasadnim ključem 19 u smjeru vrtnje motora dok se oznake ne poklope.** | **Dovođenje motora u mehaničku fazu omogućit će ispravan rad motora** |
| **11.** | **MONTAŽA GORNJEG POKLOPCA ZUPČASTOG REMENA** | **Montirati gornji poklopac zupčastog remena i zategnuti vijke račnom i nasadnim ključem 10** | **Važno je osigurati poklopcima zupčastog remena sami zupčasti remen da ne bi u toku rada nešto palo i prouzročilo oštećenje motora.** |
| **12.** | **POSPREMANJE RADNOG MJESTA** | **Očistiti i složiti alat.** | **Automehaničar mora biti uredan i pedantan.** |